અમરેલી-સુરતના બીટ કોઇન કૌભાંડમાં જિલ્લા પોલીસવડા અને પીઆઇથી લઇ કોન્સ્ટેબલ સુધીના અધિકારી, જવાનોની ધરપકડથી પોલીબેડા ઉપર કલંક લાગ્યુ છે. સોમવારે કાલાવડના શેઠવડાળા ગામના મહિલા પીએસઆઇ ચાંદેરાને બુટલેગર પાસેથી તોડ માટે કરેલી વાતચીતનો વિડિયો વાયરલ થયા પછી સસ્પેન્ડ કરાયાની શ્યાહી સૂકાઇ નથી ત્યાં રાજકોટ શહેર પોલીસને લાંછન લગાવે તેવો તોડકાંડ બહાર આવ્યો છે. મહત્વની બે બ્રાંચના જવાનોએ નામચીન શખસની કલબમાં ‘ડમી’ રેડ કરીને ૨૦ લાખની વધુ રકમતો તોડ કર્યો હતો. સૂત્રોના જણાવ્યા મુજબ જુગારની ક્લબમાંથી આશરે ૧૦ થી ૧૨ લાખ રોકડા હતા એ ઉસેડી લીધા બાદ દારૂનો જથ્થો હોવાથી ઉપલા વહિવટના બીજા ૯ લાખ ખંખેરી મામલો રફેદફે કરી દેવાયો હતો. મહત્વની બ્રાંચના જવાનોના લાખોના તોડકાંડની વાત ઉચ્ચ અધિકારી સુધી પહોંચતા તોડકાંડમાં આકરા પગલાંના નિર્દેશ મળી રહ્યા છે.